GiliGold/VAD_KnessetCorpus huggingface dataset:
ישראל משען: יש, עכשיו, אנחנו אוכפים.
ישראל משען: יש לנו ארבע מכוניות בכל חלקי הארץ, עם פקחים, משטרה, עם העירייה, הולכים, כמובן תופסים.
זבולון אורלב: תופסים?
ישראל משען: בטח, איזה שאלה.
זבולון אורלב: יש משפטים?
זבולון אורלב: יש תביעות?
ישראל משען: ודאי, לפעמים יש משפטים, תביעות, החרמות.
זבולון אורלב: מה קורה לבעל חנות כזה שתופסים אותו?
ישראל משען: הקנס המרבי היום עומד על 27,000 שקל.
זבולון אורלב: זה הכול?
זבולון אורלב: כדאי לו למכור צעצועים מסוכנים.
ישראל משען: בימים הקרובים הולך להיכנס חוק חדש בעקבות הפנייה של הכנסת, חוק משחקים אסורים.
ישראל משען: שם הכנסת מדברת על 202,000 שקל.
זבולון אורלב: והצעצועים המסוכנים ייכנסו לקטגוריה הזאת?
ישראל משען: מבטלים את זה, על פי חוק הפיקוח על מצרכים ושירותים ומעבירים את זה לחוק ספציפי.
זבולון אורלב: באיזה שלב נמצא החוק הזה?
ישראל משען: בשבוע הבא אנחנו יושבים עם משרד המשפטים כדי לגלגל את זה ואני מקווה ש...
ישראל משען: זה תלוי בכם עכשיו.
זבולון אורלב: לא, ברגע שזה יגיע לכנסת זה תלוי בנו, אבל כל עוד זה במשרדי הממשלה זה לא כל כך תלוי בנו.
ישראל משען: זה חלק מהתהליך בין משרדי ממשלה.
זבולון אורלב: כחבר כנסת אני כבר מתקרב כנראה לחוק ה-70 שלי, כשר במשך שנתיים לא העברתי אפילו חוק אחד.
זבולון אורלב: דרך הייסורים של שר להעביר חוק---
ישראל משען: זה חוק של ממשלה אולי.
זבולון אורלב: אנחנו אחריכם.
זבולון אורלב: סיור בחנות שעשועים 'כפר השעשועים' בשכונת תלפיות בירושלים
זבולון אורלב: אתה המנהל?
ליאור ישראלי-מנהל החנות: כן, נעים מאוד, ליאור.
קריאה: קודם כל, כל הכבוד, זו חנות יפה.
ליאור ישראלי-מנהל החנות: תודה רבה, ברוך הבא.
זבולון אורלב: אנחנו מהוועדה לזכויות הילד, באנו לראות איך מסתדרים עם הצעצועים, תקנים, עניינים.
ליאור ישראלי-מנהל החנות: בבקשה.
זבולון אורלב: תגיד לי, אני סבא, סבא רוצה לקנות צעצוע לילדים שלו, איך הוא יודע אם הצעצוע הזה עבר את המסלול של אישור התקן, 562?
זבולון אורלב: איך סבא טוב כמוני שרוצה לקנות צעצוע שהוא לא רעיל, לא מתפרק, לא מתפוצץ?
זבולון אורלב: איך הוא יודע שזה עבר את המסלול של התקינה?
ליאור ישראלי-מנהל החנות: כבוד חבר הכנסת, כל הצעצועים שאנחנו מחזיקים בחנות, אנחנו רשת מסודרת, רשת 'כפר השעשועים', כל המשחקים, כולל התחפושות והאביזרים לפורים, למשל אנחנו כרגע בעונת פורים, אז רוב החנות זה תחפושות ואביזרים לפורים, אבל כמו בתחפושות כן בצעצועים, כל צעצוע עובר במכון התקנים ואם אין לו את האישור של מכון התקנים הוא בכלל לא מגיע למחסנים המרכזיים של הרשת ולנו אין את האפשרות להזמין אותו משם.
ליאור ישראלי-מנהל החנות: זאת אומרת ברגע שהסחורה מגיעה אלינו---
זבולון אורלב: אתה מקבל רק מהמחסנים המרכזיים של הרשת?
ליאור ישראלי-מנהל החנות: לא, יש את המחסנים של הרשת, יש לנו ספקי חוץ וחברות גדולות כמו ארצנו, אילנית---
זבולון אורלב: אז איך אתה יודע שמה שהוא נותן לך עבר את ה...
ליאור ישראלי-מנהל החנות: קודם כל מה שמגיע באישור של הרשת, הרשת מאשרת את ספקי החוץ, אני לא יכול להזמין היום מכל ספק שאני רוצה, כל ספק חוץ שעבר את אישור הרשת, שיש לי אפשרות לרכוש ממנו סחורה, המוצרים שלו חייבים להגיע עם תו תקן.
זבולון אורלב: אתה מחזיק פה בחנות את האישורים האלה?
ליאור ישראלי-מנהל החנות: לא.
זבולון אורלב: זה ברשת.
ליאור ישראלי-מנהל החנות: ברשת, כן.
ליאור ישראלי-מנהל החנות: אנחנו לא מחזיקים את זה פה.
זבולון אורלב: איפה המשרדים הראשיים?
ליאור ישראלי-מנהל החנות: המשרדים הראשיים בראש העין.
זבולון אורלב: אם אני אבוא למשרדים הראשיים של ראש העין, אז אני אראה את ה---
דליה ירום: אתה תראה תעודות בדיקה.
גרישה דויטש: אני מניח שבאחת מהחנויות פה אתה עוד תראה את האישורים.
גרישה דויטש: אני חושב, לפחות בתעודות המשלוח אפשר לראות מה ומי ומאיפה, מי הספק הראשי, ובמקום אפשר להגיד לגבי הספק הראשי אם הוא נבדק במכון התקנים.
דליה ירום: כפר השעשועים היא רשת והם מחזיקים תעודות בדיקה, זאת אומרת הם מקבלים מאיתנו, ממכון התקנים.
זבולון אורלב: גב' מרום היא ראש המעבדה במכון התקנים, שתכיר את כל מי שמפקח עליך.
ליאור ישראלי-מנהל החנות: אני יכול להגיד לך שלפעמים יש מוצרים שאני יודע שלוקח המון זמן עד שהם מגיעים אלינו, בעקבות הבדיקות האלה.
ליאור ישראלי-מנהל החנות: זאת אומרת לפעמים אנחנו מחכים ממש למוצרים והם לא מגיעים בגלל שהיום נעשות יותר ויותר בדיקות.
ליאור ישראלי-מנהל החנות: התשובה שקיבלתי לסחורה שמתעכבת הייתה שזה פשוט נבדק שוב ושוב במכון התקנים לפי סטנדרטים יותר מחמירים.
זבולון אורלב: כי החנויות יותר ויותר מתחכמות, כך אומרים לנו.
ליאור ישראלי-מנהל החנות: זה אני בטוח.
ליאור ישראלי-מנהל החנות: תמיד אומרים, תמיד ניתן---
זבולון אורלב: ולמה בכזאת חנות לא צריך שיהיה את האישורים?
זבולון אורלב: מילא על כל צעצוע אין, אבל לפחות---
קריאה: להתייחס לשאלה?
קריאה: למה אין אישורים פה?
קריאה: אין להם תעודת מכון התקנים שהמוצר הזה נבדק.
גרישה דויטש: כי לא מחייבים להחזיק בחנויות את האישורים האלה, החוק לא מחייב.
גרישה דויטש: ברגע שמתחילים בבדיקה, נכנסים לחנות, בודקים מוצרים, עולה חשד, אז מאוד---
זבולון אורלב: איך אתה יודע?
זבולון אורלב: אני אקח סתם צעצוע, איך אתה יודע שזה עבר או לא עבר?
דליה ירום: זה חתום.
קריאה: זה וגם יש הגבלה מגיל 16.
קריאה: אבל בין זה לבין---
גרישה דויטש: קודם כל זה לא צעצוע, תסתכל, כתוב מעל גיל 16.
זבולון אורלב: זה ספריי צבע לשיער.
קריאה: אתה באמת חושב שזה לא צעצוע?
גרישה דויטש: זה הוראה של ה---
זבולון אורלב: מי קבע שזה לשימוש מגיל 16?
גרישה דויטש: יצרן ויבואן, הנציג שלו.
זבולון אורלב: הם קובעים, לא אתם קובעים.
זבולון אורלב: אתם לא יכולים להגיד, 'שמע, תפסיק לשחק במשחקים, עשית את זה כדי להתחמק מהבדיקה שלנו'?
גרישה דויטש: זו הוראה ברורה גם לקונה.
גרישה דויטש: כשקונה קונה מוצר זה לא מיועד לילדים, זה מיועד לאנשים מבוגרים.
קריאה: אבל זה נמכר בחנות צעצועים.
יצחק קדמן: זה גם לא רציני מה שאתה אומר, תסלח לי שאני אומר לך, כי מודבקות כל מיני הוראות של היצרן שנועדו להתחמק מבדיקה.
יצחק קדמן: למה זה מיועד?
יצחק קדמן: לאיזה גיל אתה חושב?
יצחק קדמן: לתינוקות, נכון?
יצחק קדמן: אתה יודע מה כתוב פה?
יצחק קדמן: כתוב פה 'מיועד לגיל 3 ומעלה'.
יצחק קדמן: אתם סתם עובדים על ההורים.
גרישה דויטש: אבל תשאל איך זה נבדק במכון, תשאל את ראש המעבדה.
דליה ירום: אבל זה לא ייבדק שמגיל 3.
דליה ירום: ברגע שכתוב לי פה 18 months, אתה רואה פה?
דליה ירום: אנחנו בודקים את זה, התקן מחלק---
יצחק קדמן: אז פה כתוב 18 חודש, תראי מה כתוב בעברית.
גרישה דויטש: לא מתייחסים לזה.
יצחק קדמן: מי לא מתייחס?
יצחק קדמן: אני הורה.
גרישה דויטש: המכון.
יצחק קדמן: עזוב, אני שואל את ההורה.
יצחק קדמן: כתוב פה 3 שנים ומעלה.
דליה ירום: לא, רגע.
דליה ירום: צריך להבחין---
יצחק קדמן: מה לא?
יצחק קדמן: אני יודע לקרוא.
דליה ירום: צריך להבחין בהוראת התקן בין גיל המשתמש שלפיו אנחנו בודקים ובאמת בודקים את כל האזהרות לפעוטות.
דליה ירום: ה'מתאים לגיל 3' הוא המשך של חלקים קטנים.
דליה ירום: זאת אומרת שימו לב, עלולים להיות פה חלקים קטנים, ללא השגחה אל תתנו לילד מתחת לגיל 3 להיות עם זה.
יצחק קדמן: אני עכשיו הורה.
יצחק קדמן: שאלתי אתכם מראש, אני אראה לכם עוד מעט בחנות צעצועים נוספת, שיש כמה דברים, הרעשנים האלה, שזה מיועד לתינוקות.
יצחק קדמן: לכתוב על זה 'מיועד לגיל 3 ומעלה' זו הטעיה של ההורה, הוא לומד לא להתייחס לזה ברצינות.
דליה ירום: לא כתוב שזה מיועד לגיל 3, כתוב 'שים לב, חלקים קטנים'.
ישראל משען: מבחינת ההתאמה.
יצחק קדמן: 'מתאים לגיל 3 ומעלה'.
דליה ירום: לא, אזהרת החלקים הקטנים היא עד גיל 3.
יצחק קדמן: איך זה מסתדר?
ליאור ישראלי-מנהל החנות: אני קטונתי, אבל לפי מה שהגברת פה אומרת זה המשך הבעיה.
זבולון אורלב: הבעיה זה לא אתה.
זבולון אורלב: לנו יש בעיה איתם.
גרישה דויטש: נכון.
גרישה דויטש: היות שאנחנו בישיבת הוועדה אני מבקש להשיב לדר' קדמן.
גרישה דויטש: אנחנו בחנו את העניין הזה לעומק, בלי רגשות אלא בראש צלול ופנינו לתובעת הראשית של משרד התמ"ת, שהיום היא מנהלת הרשות לצרכנות הוגנת, ולא נמצאה דרך למנוע מאיש עסקים לצמצם את השוק שלו.
גרישה דויטש: אם הוא אומר שזה מעל גיל 3, אם הוא יכתוב מעל גיל 5 או מעל גיל 10, הוא מצמצם לכאורה את השוק שלו, כאשר אנחנו רק מוודאים שהמכון בודק את זה בהתאם לייעוד המוצר.
יצחק קדמן: גרישה, דיברנו על זה, אני אומר---
דליה ירום: כתוב עד לגיל 18 חודש, זה מה שמחייב.
יצחק קדמן: אבל אני הורה, אם אני קורא אנגלית, אני קורא 18 חודש, אני קורא עברית, כתוב 3 שנים, מה את רוצה ממני לעשות?
גרישה דויטש: נכון, מודעים, מה, אתה מגלה את אמריקה?
זבולון אורלב: אני אומר לכם שזה גם מתאים לילד בגיל 12 חודש.
דליה ירום: אבל היצרן לא חושב שזה מתאים.
יצחק קדמן: הוא חושב ככה, הוא לא רוצה שיעשו לו---
דליה ירום: ואתה, כסבא אחראי, אם כתוב... לא, אין הבדל בין 12---
קריאה: אבל עושים לו בדיקות.
דליה ירום: ברשות
דליה ירום: כם---
זבולון אורלב: קודם כל אני מסכים שיש בעיה בין מה שכתוב פה, 18 חודש.
זבולון אורלב: אין ספק שיש כאן בעיה, צריך לתת עליה את הדעת, אבל מה שכרגע היא אומרת לך, 'אני בודקת את זה לפי מה שהיצרן כתב כאן '18 חודש'.
זבולון אורלב: אין לך שיקול דעת להגיד, 'רגע, זה בכלל מתאים לילד בגיל חודש'?
דליה ירום: אני חייבת לציין, התקן זה אותה בדיקה.
דליה ירום: עד גיל 3 שנים, בצעצועים לפעוטות כל הבדיקות הן אותו דבר, לא משנה אם זה ל-12 חודש או 18 חודש.
זבולון אורלב: ומעל גיל 3?
דליה ירום: מעל גיל 3 זה כבר בדיקות אחרות.
יצחק קדמן: יותר מֵקֵלות.
דליה ירום: יותר מקלות.
יצחק קדמן: לכן הוא כותב פה שזה מעל גיל 3.
דליה ירום: אבל אני לא בודקת את זה, הוא כותב את זה בגלל אזהרת חלקים קטנים.
גרישה דויטש: לא, הוא כותב את זה כדי להימנע מתביעה של מישהו שנפגע לכאורה.
גרישה דויטש: זה דורש חקיקה---
יצחק קדמן: לכן גם על התחפושות כתוב 'למבוגרים בלבד'.
זבולון אורלב: לא מפריע לכם שזה נמכר בחנות צעצועים?
דליה ירום: זה לא קשור למכון התקנים.
זבולון אורלב: לפרוטוקול אני אומר, אני מחזיק ספריי צבע לשיער, ופה כתוב שזה לשימוש מגיל 16 ומעלה והואיל וצעצועים זה עד גיל 14...
זבולון אורלב: אגב, החוק שמגן על ילדים בצעצועים זה גיל 14, צריכים להעלות את הגיל.
זבולון אורלב: נעלה אותו, תזכיר לי.
דליה ירום: זה בתקן.
יצחק קדמן: צריך לשפר את ההגדרה של מה זה צעצוע.
דליה ירום: אבל אז יש בעיה.
זבולון אורלב: שאלתי אותו, לא מפריע לכם שמוכרים את הספריי בחנות צעצועים?
זבולון אורלב: אז הוא מפנה אותי ללשכה המשפטית?
גרישה דויטש: ללשכה המשפטית של משרד התמ"ת.
זבולון אורלב: גרישה אומר בשם הלשכה המשפטית שהנושא הזה נידון והתברר שאין סמכות משפטית למנוע---
גרישה דויטש: מבעל עסק למכור כל דבר, נגיד מוצר חשמלי כלשהו---
זבולון אורלב: הוא יכול למכור עוגות?
גרישה דויטש: לא יודע לגבי עוגות.
גרישה דויטש: אוכל?
גרישה דויטש: אני לא יודע.
זבולון אורלב: אוכל צריך רישיון של משרד הבריאות.
ישראל משען: הוא צריך רישיון עסק דרך משרד הבריאות.
זבולון אורלב: בטח, זה לא מעון יום.
זבולון אורלב: נושא הבטיחות, רק ברישיון עסק לא בודקים למשל תברואה.
יצחק קדמן: הנה, קח גם את זה.
יצחק קדמן: בזה כתוב, 'למבוגרים בלבד', שכידוע באים פה לחנות בהמוניהם לקנות---
ישראל משען: הם עכשיו מתחפשים בפורים.
זבולון אורלב: למה הרחק מאש?
יצחק קדמן: לא, למה למבוגרים?
דליה ירום: אם זה למבוגרים, אנחנו לא בודקים, זה לא מגיע אלינו בכלל.
יצחק קדמן: זה גם טריק, לכתוב 'מבוגרים בלבד' ואז לא צריך---
גרישה דויטש: תלבש את זה, זה למבוגרים.
יצחק קדמן: על כל התחפושות כתוב מבוגרים.
גרישה דויטש: אז יש אחריות של אבא ואמא לקחת דבר שהוא מיועד לילד.
יצחק קדמן: על הכול 'למבוגרים בלבד'.
זבולון אורלב: לאיזה גיל זה?
דליה ירום: האמת, זה מפחיד נורא.
דליה ירום: זה על הסיפור 'עץ הנדיב', לא?
יצחק קדמן: זה מגיל 3 וזה למבוגרים בלבד.
יצחק קדמן: תסביר לי למה.
זבולון אורלב: הגודל כאן והגודל כאן.
גרישה דויטש: זה נבדק.
גרישה דויטש: זה אמור להיות נבדק.
יצחק קדמן: רגע, רצית גודל של ילד?
זבולון אורלב: רגע, אני לא עומד בקצב שלך.
גרישה דויטש: 'מיועד לגיל 3 ומעלה, להרחיק ממוקד אש, אזהרה, סכנת בליעה, חנק, מכיל חלקים קטנים, יש להרחיק את שקית האריזה מהישג ידם של ילדים מסכנת חנק'.
גרישה דויטש: כתוב כל מה שנדרש בתקן.
יצחק קדמן: איזה חלקים קטנים יש פה?
דליה ירום: תקשיב, אם היצרן כותב אזהרת חלקים קטנים באנגלית, אני חייבת לחייב אותו לתרגם אותה גם אם אין.
דליה ירום: יש פה הוראות תקן שאני חייבת לעשות אותן.
יצחק קדמן: אמרתם שזה גדול.
זבולון אורלב: לאט לאט, אני ממש לא מבין משהו.
זבולון אורלב: אני הבנתי שבצעצועים מגיל 3 אסור לתת צעצועים שיש סכנת בליעה, חנק, שלא יכילו חלקים קטנים מתפרקים ולא סכנה של שרפה.
זבולון אורלב: כך אני הבנתי.
דליה ירום: אוקי, זה נבדק לכל התכונות האלה.
זבולון אורלב: כלומר אין סכנת אש ואין סכנת בליעה ואין סכנה של חלקים קטנים.
זבולון אורלב: הייתי קונה ומדליק את זה.
גרישה דויטש: אפשר להדליק בלי לקנות.
זבולון אורלב: את אומרת שכל האזהרות פה זה לצורך.
דליה ירום: האזהרות הן חלק מדרישות התקן.
דליה ירום: התקן אומר---
זבולון אורלב: אבל את אומרת שאין סכנה.
דליה ירום: צריך להבין את הרציונל מאחרי התקן, צעצועים, ובכלל ילדים, כשהם מתחילים לשחק במשהו עלולות להיות סכנות, המטרה של התקן היא להקטין עד כמה שניתן את הסיכון בשימוש.
דליה ירום: הרי ברור לך שמוצר טקסטילי הוא דליק, הוא יידלק בסוף.
דליה ירום: השאלה אם יש מספיק זמן, ואת זה קובע התקן, שהילד יוכל להסיר את זה ממנו, והתקן גם קובע מה הוא הזמן כדי שהוא יוכל להסיר את זה ממנו ולא להיפגע.
דליה ירום: אם תעמוד פה עם הקרש, בסוף זה יידלק.
דליה ירום: זה הרעיון.
דליה ירום: בכל מקרה, התקן הוא אימוץ של תקן אירופי ומה שיפה בתקן לצעצועים, בניגוד לתקנים האחרים, שוועדת התקינה אחרי כל דרישה גם כתבה את הרציונל מאחורי זה, ממה הילד עלול להיפגע, מה אנחנו מנסים למנוע.
דליה ירום: הרי למנוע לחלוטין הם לא יוכלו, ובגלל זה נותנים אזהרות להורים.
זבולון אורלב: תחזיר את זה למקום.
יצחק קדמן: לא, אני רוצה רגע להשאיר את זה פה.
יצחק קדמן: תיכף אני אראה לך מה ההבדל בין שניהם.
יצחק קדמן: זה ודאי לילד קטן, נכון?
יצחק קדמן: לפי הגודל.
זבולון אורלב: זה לא לילד קטן, אבל---
יצחק קדמן: לילד.
יצחק קדמן: מה כתוב פה?
זבולון אורלב: למבוגרים בלבד', זה לא למבוגרים בלבד.
יצחק קדמן: אז זה סתם, אני אומר לך.
יצחק קדמן: אתה אמרת לי חלקים קטנים, זה השיניים---
דליה ירום: אני לא רואה מה שמגיע למבוגרים.
דליה ירום: זה לא מגיע למכון התקנים.
ורד אורן: זה לא מגיע למכון התקנים לבדיקה בכלל.
גרישה דויטש: זה חוק הקיים, כן?
דליה ירום: אין לי מה לעשות, אני לא המחוקק.
זבולון אורלב: תגידי, את אמא לילדים.
קונה בחנות: כן, ואני בחיים לא אקנה את זה.
זבולון אורלב: אבל באיזה גיל, לפי דעתך, זה מתלבש על הראש?
קונה בחנות: זה פלסטיק כזה.
זבולון אורלב: לא, לאיזה גיל?
זבולון אורלב: לגיל 4, לגיל 14?
קונה בחנות: תשים, נראה.
קונה בחנות: לא יודעת.
קונה בחנות: נראה לי שזה יוניסקס.
זבולון אורלב: אבל את מסכימה איתי שזה יכול להתאים גם לילד בגיל 12?
קונה בחנות: כנראה שכן, אני מסכימה.
זבולון אורלב: אז את אומרת ככה, אם מגיעה מכולה שההוא כותב 'צעצועים למבוגרים', זה עובר.
דליה ירום: זה לא בדיקת מכון התקנים.
דליה ירום: אין לי סמכות לבדוק את זה.
ורד אורן: זה לא שווק לילדים, זאת הבעיה.
דליה ירום: זה לא בסמכותנו.
גרישה דויטש: אם זה צעצוע, זה צעצוע.
דליה ירום: בסדר, אבל אסור לי לבדוק מוצר שהוא מעל לגיל 14, כי התקן לא חל עליו.
גרישה דויטש: השאלה היא אחרת, עכשיו עברנו לתחום אחר, אמרנו שמכולה בכלל לא תגיע למכון.
זבולון אורלב: היא לא תגיע, כי כתוב עליה.
זבולון אורלב: אף אחד לא יבדוק אם זה למבוגרים או לא למבוגרים.
זבולון אורלב: הנה הדרך להכניס צעצועים.
קריאה: לא, יש פה מישהו שמטפל ב...
גרישה דויטש: לא, זה מגיע למכון התקנים, מכון התקנים בודק את המוצר---
גרישה דויטש: מסתכלים על המוצר, זה מחויב להגיע למכון התקנים ומכון התקנים בודק את המוצר---
קריאה: או ניירת.
גרישה דויטש: או ניירת.
ורד אורן: לא את המוצר.
איגור דוסקולוביץ: אבל הוא זה שאחראי אצלנו על עדכון תוספת שנייה לצו יבוא חופשי, בודקים מוצרים מיובאים, מה כתוב באישור מכון התקנים.
זבולון אורלב: בסדר, אם תקבל נייר ששם יהיה כתוב---
יצחק קדמן: למבוגרים בלבד.
איגור דוסקולוביץ: 'מסכה של פיראט, מיועדת למבוגרים בלבד'.
זבולון אורלב: היא לא בודקת.
איגור דוסקולוביץ: היא לא בודקת, היא משחררת את זה ללא בדיקה.
זבולון אורלב: זה מה שאמרתי, היא לא רואה את המוצר, אין בדיקה לראות שזה באמת.
יצחק קדמן: אין שום הבדל בין זה שזה מגיל 3 לבין זה שזה למבוגרים, לא בגודל של ההיקף, לא בדברים הקטנים.
זבולון אורלב: יש, פה יש שערות.
זבולון אורלב: פה זה פחות מסוכן.
ורד אורן: הבדיקה של מכון התקנים מתייחסת לחומרים, דיברת גם על מידת הדליקות של זה---
דליה ירום: היא מתייחסת להרבה מאוד דברים.
ורד אורן: בעיית המסכות קיימת גם בנושא של הסדרת שדה ראייה לילדים.
דליה ירום: אם לא מתאימים לגיל המתאים---
ורד אורן: נכון, לכן אני אומרת, כמו שדר' קדמן אמר, זו בעיה.
ורד אורן: המוצרים עצמם לא מותאמים.
יצחק קדמן: בישיבה הקודמת אמרנו שצריך להגיד להורים, תקפידו, תראו מה אתם קונים, תסתכלו מה כתוב.
יצחק קדמן: אני אומר לך, בתור הורה ממוצע, אתה רואה את הדברים האלה, אחד לגיל 3, אחד למבוגרים בלבד, אני כבר לא מאמין לשום דבר.
זבולון אורלב: איפה התחפושות?
קריאה: בחוץ.
זבולון אורלב: מה זה, בגדים?
ליאור ישראלי-מנהל החנות: יש בגדים לבנים, לבנות.
זבולון אורלב: איפה מכון התקנים?
זבולון אורלב: תחפושות כאלה גם נבדקות, כשזה בגדים?
דליה ירום: כן, בטח.
זבולון אורלב: מה בודקים פה?
זבולון אורלב: את הדליקות שלהם?
דליה ירום: בעיקר דליקות, חלקים קטנים, אם יש, חלקים בולטים, אבל שוב, אני רוצה להדגיש את נושא הדליקות.
דליה ירום: זה לא שזה לא דליק לחלוטין, זה שזה מכיל חומר מעכב בעירה.
זבולון אורלב: כי גם הבד הזה הוא דליק.
דליה ירום: ההבדל בין זה לזה הוא שזה מכיל חומר מעכב בעירה.
דליה ירום: התקן מחייב שזה יכיל חומר מעכב בעירה ואנחנו בודקים את זה גם אחרי כביסה.
זבולון אורלב: בגדים רגילים לתינוקות?
דליה ירום: אין תקן בישראל לבגדי תינוקות.
זבולון אורלב: אין תקן, זה יכול להיות דליק.
דליה ירום: יכול להיות.
זבולון אורלב: זה נבדק והבגד הרגיל לא נבדק.
דליה ירום: אני אגיד לך, פה הסיכון לחשיפה, בעיקר בגלל ה...
דליה ירום: זה עוד נשאר גם מהתקופה של הקפצונים שהיו פולטים גיצים.
זבולון אורלב: עכשיו שוב חוזרת פה כל הזמן השאלה, אני לא ב'כפר השעשועים', אומר לי המנהל שיש רשת והכול בסדר, אבל אדם לוקח את זה, אין לו שום אינדיקציה לדעת אם זה עבר מכון תקנים, לא עבר מכון תקנים.
דליה ירום: לא, אבל יש לנו המון שאלות על זה, דרך אגב, באחרונה.
זבולון אורלב: אני רוצה להגן עליו, שמי שהם בסדר, שיבואו לקנות רק מאלה שבסדר ולא כל מיני פיראטים.
זבולון אורלב: אני מניח שאתם יוצאים ניזוקים על ידי כל מיני פיראטים.
ליאור ישראלי-מנהל החנות: בוודאי.
ליאור ישראלי-מנהל החנות: אנחנו רוצים לדעת שאל"ף, שמה שאנחנו מוכרים, גם אנחנו הורים לילדים וגם לנו חשוב שמי שקונה תחפושת יהיה רגוע, לא רוצה להיות אחראי לאף חיים של שום ילד.
זבולון אורלב: פה לא, אבל שהוא יידע שהוא נבדק.
זבולון אורלב: שמעת מה שהיא אומרת, שאומרים שזה לא דליק, זה עדיין דליק, אבל אלה הצעצועים.
זבולון אורלב: איפה הצעצועים המפורסמים, האקדחים וכל אלה?
זבולון אורלב: הסכינים והפטישים.
ליאור ישראלי-מנהל החנות: אחרינו.
זבולון אורלב: כמה עולה כזו תחפושת?
ליאור ישראלי-מנהל החנות: זו עולה 130 שקלים.
זבולון אורלב: אלה האקדחים?
ישראל משען: כל הכלים האלה בלי הסימן האדום הזה, זה לא נכנס.
ישראל משען: אנחנו אוספים את כל הכלים שהם דומים למה שקניתי.
זבולון אורלב: זה דומה ליריחו.
ישראל משען: לא, אבל יש לך את הצו... והוא רואה.
ישראל משען: זה פיקות.
ישראל משען: אנחנו בודקים את הפיקות.
זבולון אורלב: מה זה פיקות?
ישראל משען: קפצונים.
זבולון אורלב: קפצונים מותרים?
ישראל משען: כן.
ישראל משען: הם עוברים את מכון התקנים ואין בעיה.
ישראל משען: אי אפשר לאסור את הכול.
זבולון אורלב: זה הקפצונים?
ליאור ישראלי-מנהל החנות: פיקות.
דליה ירום: אין יותר קפצונים.
דליה ירום: כשהיינו ילדים היה את הסלילים האלה---
זבולון אורלב: זה עובר בדיקה שלכם?
אורלי לביד-ברזל: אבל זה מתפוצץ לילדים בכיס, בילקוט.
דליה ירום: אנחנו כותבים אזהרה.
אורלי לביד-ברזל: כן, אבל אלה ילדים.
דליה ירום: בסדר, אבל כשאת מלמדת ילד שלך לחצות את הכביש, את מלמדת.
דליה ירום: כשאת נותנת לו פיקות, את צריכה ללמד אותו לא לשים בכיס.
זבולון אורלב: אני מקשיב ל'בטרם', מה את מציעה?
אורלי לביד-ברזל: אני אומרת שלחצות כביש זו דוגמה מצוינת, הילד חייב.
אורלי לביד-ברזל: לשחק בפיקות הוא לא חייב.
דליה ירום: את רוצה שיאסרו לשחק בפיקות?
אורלי לביד-ברזל: אני חושבת שהמוצר הזה מיותר.
זבולון אורלב: אם זה היה תלוי ב'בטרם', הייתם אומרים תאסרו על הדבר הזה.
אורלי לביד-ברזל: איזה תועלת זה מביא?
זבולון אורלב: יש לי שאלה, יש נתונים כמה ילדים נפצעו, יש דיווח מחדרי מיון?
אורלי לביד-ברזל: יש נתונים על כוויות, אפשר לבדוק את העניין של הפיקות באופן ספציפי.
זבולון אורלב: כשיהיו לך נתונים, תראי לי.
אורלי לביד-ברזל: אנחנו נעביר לך.
אורלי לביד-ברזל: אני חייבת לומר שיש ירידה במקרים לאורך השנים, כנראה בגלל הקפדה ואכיפה, אבל יש מקרים.
ישראל משען: השבוע היה לנו סיפור באור יהודה, ילד התפוצץ עם הפיקות ואז שמנו את הכול, שלחנו למכון התקנים והסתבר באמת שהוא לא עומד בתקן ואנחנו הולכים כנראה להגיש תביעה נגדו.
זבולון אורלב: תגיד לי, כמו שיש פה סימן של הכתום, זה סימן שזה נבדק, כן?
ישראל משען: לא, זה לא סימן.
ישראל משען: זה סימן שזה מאושר לשיווק.
זבולון אורלב: מאושר לשיווק, מה ההבדל בין נבדק למאושר?
ישראל משען: כשיש חור פה ובלי זה הוא נטען בכדורים והוא נדרך, אנחנו אוסרים.
זבולון אורלב: מי שם את ה---
ישראל משען: היבואן.
זבולון אורלב: ואם הוא לא היה שם את זה, לא היית מאשר?
ישראל משען: לא היינו מכניסים משהו דומה ל---
זבולון אורלב: זה אתה או היא?
דליה ירום: אנחנו.
זבולון אורלב: לא היית מאשרת את הדבר הזה.
ישראל משען: אנחנו בוועדה לא מאשרים להכניס אותו בכלל.
זבולון אורלב: יפה, למה פה גם אי אפשר לעשות איזה נצרה כזאת?
זבולון אורלב: אין דרך לחייב נצרה או משהו כזה?
ישראל משען: זו בדיקה של מכון התקנים.
דליה ירום: אני חייבת להגיד משהו על הפיקות.
דליה ירום: הפיקות עברו לא מעט גלגולים במערכות התקינה בעולם.
דליה ירום: דרך אגב, הן מותרות לשיווק בכל העולם, הן מתאימות לתקן EM71 שהוא התקן האירופי שמדינת ישראל אימצה, הפיקות גם מופיעות ב-ASTM.
דליה ירום: כמות חומר הנפץ בפיקה כפיקה היא נמוכה ואת זה גם כותבת ועדת התקינה, מצד אחד, מצד שני מתי זה מסוכן?
דליה ירום: כשהם מאוגדים ביחד, וכאן נתבקשו לתת אזהרה להורים שלא ישמרו אותם מאוגדים ביחד ולא לשים בכיס.
אורלי לביד-ברזל: לא לשים בכיס ולא לשים בילקוט שהוא זורק בכיתה, אבל זה ילדים.
אורלי לביד-ברזל: אולי נותנים להם גזרות שהם לא יכולים לעמוד בהן.
זבולון אורלב: את תספקי לי נתונים ולפי זה נשקול את עמדתנו.
אורלי לביד-ברזל: יש עלייה בפניות למיון בפורים.
דליה ירום: דרך אגב, אנחנו בודקים גם שזה לא עושה יותר מדי רעש, אם זה מעניין אתכם.
זבולון אורלב: את זה אפשר להכניס לכנסת.
זבולון אורלב: איפה הרובים הארוכים?
דליה ירום: אני חייבת להגיד שבניגוד לדברים האחרים---
זבולון אורלב: אם פוסלים את זה, פוסלים גם את האקדחים, כי אף אחד לא יקנה אקדחים.
זבולון אורלב: לאקדחים אחרים יש גם פיקות או שזה---
ישראל משען: ודאי, זה פיקות הכול.
זבולון אורלב: 30 שקלים.
קריאה: זה יקר.
ישראל משען: בשוק מוכרים ב-10 שקלים.
זבולון אורלב: אבל בשוק כנראה זה לא עבר---
ישראל משען: נכון, זה לא עבר---
זבולון אורלב: היינו צריכים ללכת לשוק.
ישראל משען: לא כדאי.
זבולון אורלב: לא כדאי?
זבולון אורלב: ירגמו אותנו באבנים?
ישראל משען: לא יודע אם ירגמו, אבל---
זבולון אורלב: יש לי משמר.
ישראל משען: זו לא הבעיה שלנו, בשווקים---
אורלי לביד-ברזל: אין ספק שאתה גם תמצא שם שלל רב.
ישראל משען: זאת הבעיה שלנו, בשווקים, בקרבת בתי כנסת, ישיבות.
זבולון אורלב: אולי נצטרף לאיזה סיור עם המשטרה איתכם?
ישראל משען: בוא עכשיו.
ישראל משען: יש סיור עכשיו---
זבולון אורלב: איפה בעל החנות?
זבולון אורלב: אני לא רוצה להפריע לליאור, ליאור פה למכור, אבל הואיל ואני לא קונה את זה, אז...
יצחק קדמן: במודעה הבאה שלך בעיתון תשים הכנסת הייתה פה'.
זבולון אורלב: הוועדה לזכויות הילד.
גרישה דויטש: אנחנו מדברים פה על אירוסול, על ספריי.
גרישה דויטש: הייתה לנו בעיה עם ספריי שלג, נכון?
גרישה דויטש: רוב הזמן?
גרישה דויטש: פניתי אליך גם בזמנו, זה היה לא פשוט עם זה, חוקים עירוניים וכן הלאה.
גרישה דויטש: עכשיו חל שינוי בתקן מיכלים לאירוסולים, 742.
גרישה דויטש: הוא אוסר שימוש באירוסולים לילדים עד גיל 14, רק מעל גיל 14, יותר לא יהיה.
גרישה דויטש: זאת אומרת ב-562 עכשיו במקביל, זאת הרוויזיה המקבילה, ומ-562 נושא של ספריי שלג יוצא בכלל מתקן הצעצועים.
גרישה דויטש: הוא הופך להיות לצעצוע מסוכן, אם הוא לילדים.
זבולון אורלב: אם הוא צעצוע מסוכן, אז---
גרישה דויטש: אסור שיגיע למדפים, ומה נשאר לך כיושב ראש הוועדה לעשות?
גרישה דויטש: לדאוג שבחנויות המיועדות לילדים באמת לא ימכרו דברים למבוגרים.
זבולון אורלב: זה הוא צריך לדאוג.
גרישה דויטש: לא, היום החוק הזה מאפשר להם.
זבולון אורלב: אבל אמרת---
גרישה דויטש: נגיד זה עומד פה, כתוב שזה למבוגרים.
גרישה דויטש: אנחנו בזמנו ניסינו לעשות משהו, לא הצלחנו.
זבולון אורלב: לא הבנתי, הספריי שלג הוא מותר למבוגרים ואסור כצעצוע?
גרישה דויטש: מ-1 באפריל.
זבולון אורלב: אז הוא יכתוב פה 'דוכן למבוגרים' וישים פה את ספריי השלג.
גרישה דויטש: אז צריך למנוע, כמו שאמר גם דר' קדמן, למנוע שבחנויות המיועדות בהגדרה לילדים ימכרו דברים.
גרישה דויטש: זה כמו עם חברות האלה, חברות בת, חברות אם.
זבולון אורלב: אגב, זה כמו שאסור למכור אלכוהול לילדים, אבל הבעיה שהאבא שלו קונה לו.
זבולון אורלב: זו הבעיה.
ישראל משען: יש חוק עזר עירוני שאוסר עליהם למכור את התרסיסים.
ישראל משען: זה בסדר, אין בעיה, במקרים כאלה שאין את הדבר הזה, אנחנו מחרימים את זה.
זבולון אורלב: לאיזה גיל זה מתאים?
ישראל משען: יש מאחורה.
זבולון אורלב: 50 שקל.
זבולון אורלב: לא יודע, למה אומרים שלאנשים אין כסף?
זבולון אורלב: אם אין את זה, אז מה?
ישראל משען: אם אין את זה, אז אנחנו מחרימים את זה, אנחנו אוסרים למכור ב...
קונה בחנות: מי שקונה שניים, מקבל הנחה?
ליאור ישראלי-מנהל החנות: כן, שניים פלוס אחד.
ליאור ישראלי-מנהל החנות: יש הרבה הנחות ומבצעים.
זבולון אורלב: אסור לך בביקור הזה לעשות הנחה לאף אחד.
זבולון אורלב: זו אזהרה 'מגיל 3 ומעלה, צעצועים, עלול להכיל חלקים קטנים וכדורים קטנים---
ישראל משען: זו המדבקה הקבועה.
זבולון אורלב: איפה כדורים קטנים?
דליה ירום: היא לא מדבקה קבועה, לא נכון, ישראל.
זבולון אורלב: איפה יש כדורים קטנים?
דליה ירום: יכול להיות שכשהביאו לנו היה.
דליה ירום: התקן מחייב לתרגם אחת לאחת את אזהרות היצרן, אנחנו לא יכולים לדעת מה יש---
זבולון אורלב: מה שכתוב באנגלית?
דליה ירום: מה שכתוב בדרך כלל כתוב בהרבה מאוד שפות ומה שכתוב בשפות אחרות חייב להיות כתוב גם בעברית, ועל זה אנחנו מקפידים וזו לא מדבקה קבועה.
דליה ירום: אתה תלך ל'כפר השעשועים והם יגידו לך שיש להם הרבה מאוד מדבקות.
יצחק קדמן: אין שום קשר בין מה שכתוב על המדבקה לבין המציאות.
ישראל משען: ילד עומד בדמדומי ערב ויורים עליו, חושבים שזה נשק אמיתי.
דליה ירום: אם היצרן מצא לנכון להזהיר מפני חלקים קטנים, סימן שהוא יודע.
יצחק קדמן: לא, הוא כיסה את עצמו.
יצחק קדמן: שלא יבואו לתבוע אותו, לכן מה אכפת לו לשים שם את כל הדברים האלה.
דליה ירום: אני לא יכולה לא לתרגם על פי חוק סימון טובין ולא לתת למתרגם את האזהרות.
יצחק קדמן: תיכף אני אראה לך, גם בחנות השנייה, שמה שכתוב באנגלית לא תואם את מה שכתוב בעברית בכלל.
דליה ירום: אז זאת בעיה.
יצחק קדמן: עשיתי ביקור מקדים.
דליה ירום: מה שלא הגיע אליי, אני לא יכולה להיות אחראית לזה.
זבולון אורלב: דבר אחד חשוב מאוד לומר, שעם כל הטענות שיש לנו, ויש לנו טענות למשרדי הממשלה בסוגיה הזאת, יש לי גם טענה גם קשה כלפי ההורים.